als_Latn dik_Latn sag_Latn
Nesër do të mbërrijnë në Tiranë për të shtuar rradhët bardheblu. Bëhet fjalë për dy sulmues afrikanë të cilët stafi dhe drejtuesit e klubit po i presin me padurim. Selemani Ndikumana dhe Medie Kagare janë dy emrat që presin tek 24- herë kampionët. Të hënën në mbrëmje, me proçedurë të përshpejtuar, Tirana i ka nisur me postë të dy lojtarëve vizat shqiptare dhe dokumentacionin e nevojshëm. Gjithashtu, bardheblutë mësohet tu kenë prerë biletat e avionit që do ti sjellin të enjtën në mbrëmje në Shqipëri të dy futbollistët. Ndikumana do të niset nga Burundi ndërsa Kagare do të marrë rrugën nga Ruanda. Të dy lojtarët janë të afirmuar në shtetet e tyre dhe njihen si lojtarët më të mirë në qarkullim. Tirana i ka pikasur, I ka ndjekur dhe bindur të provojnë veten në Shqipëri për të paktën disa muaj. Nëse bardheblutë do ti shpëtojnë rënies në një kategori më poshtë dhe nëse të dy lojtarët do të bindin, atëherë ata do të qëndrojnë edhe në sezonin e ardhshëm. Kjo është marrëveshja që kanë arritur me të dy sulmuesit afrikanë. Halili dje gjatë konferencës në zyrat e klubit konfirmoj lajmin se të dy afrikanët kanë gjetur akordin me 24-herë kampionët dhe se të enjten në mbrëmje do ti bashkohen Tiranës. “Kemi mbyllur gjithçka me dy lojtarët afrikanë. Bashkë me Kahatën ata janë tre lojtarët nga të cilët presim të bëjnë diferencën. Do të shpenzojmë shumë për shërbimet e tyre por kjo tani ka pak rëndësi. Ndikumana dhe Kagare kanë marrë me postë vizën shqiptare dhe përgatiten për tu nisur drejt Shqipëri. Të enjten në mbrëmje i presim të jenë pjesë e skuadrës dhe pse jo të jenë të gatshëm edhe për ndeshjen e të shtunës me Kastriotin”, ka konfirmuar Refik Halili
Konfirmohen afrikanët, Ndikumana dhe Kagere nesër në kryeqytet0
Share.
als_Latn als_Latn eng_Latn